เป็นร้านอาหารที่มีทั้งชาบูและปิ้งย่าง มาลองครั้งแรกเลือกแค่ปิ้งย่างอย่างเดียว (ใครอยากทานชาบูด้วยก็จะบวกไปอีก 40 บาท จากราคาปกติ 359 บาท) อาหารมีให้เลือกหลากหลาย ทั้งหมู ไก่ ปลา กุ้งแม่น้ำ ปลาหมึก ซูชิ หอยแครง หอยแมลงภู่ ลูกชิ้นกุ้ง ฯลฯ ส่วนเครื่องดื่มที่เป็นเครื่องกดจะมีน้ำอัดลม พั้นช์ ชาเขียว

รสชาติอาหารถือว่าใช้ได้ ส่วนน้ำจิ้มจะมีให้ 3 แบบ คือ น้ำจิ้มปิ้งย่าง สุกี้ และซีฟู้ด เวลาในการรับประทานอาหารคือ 1 ชั่วโมง 15 นาที ส่วนตัวคิดว่าน้อยไปหน่อย ทำให้ต้องรีบกิน

เรื่องการบริการ สาขานี้ถือว่าทำได้ดี พนักงานมาดูแลและสอบถามอยู่เรื่อยๆ